Lav et referat af nedenstående tekst:

Tekst:
Nordjyllands Beredskab blev torsdag aften kort før klokken 18 kaldt ud til en brand på Damgårdsvej i Klim uden for Fjerritslev. Politi og brandvæsen blev alarmeret af en nabo til ejendommen, der opdagede, at der var ild i laden. - Ifølge vores oplysninger er der tale om et dødsbo hvor man har opmagasineret møbler og andet i laden, og det er jo ikke ting, der normalt antændes af sig selv, så der er noget der tyder på, at branden kan være påsat, fortalte vagtchef ved Nordjyllands Politi Karsten Højrup Kristensen fra Nordjyllands Politi klokken 20.30. På daværende tidspunkt kunne vagtchefen ikke sige yderligere om årsagen, og fortalte at omstændighederne og brandårsagen skulle undersøges af teknikere fredag. Klokken 22.30 meldte politiet via Twitter dog ud, at branden blev startet af to mindreårige piger, der havde tændt ild i et fyr i laden hvorefter der var gået ild i andre genstande i laden.

Referat:
To piger startede torsdag aften uforvarende en brand, da de tændte ild i et fyr i en lade.